b'\n_START_ARTICLE_\nRichard Phillips (c\xc4\x83pitan)\n_START_PARAGRAPH_\nRichard Phillips (n\xc4\x83scut \xc3\xaen 1955) este un comandant de nav\xc4\x83 american care lucreaz\xc4\x83 pentru firma Maersk. Philips a fost comandantul navei MV Maersk Alabama la data de 8 aprilie 2009, c\xc3\xa2nd nava a fost acostat\xc4\x83 de pira\xc5\xa3i somalezi \xc8\x99i Phillips a fost luat ostatec. Comandantul a fost salvat \xc3\xaen ziua de 12 aprilie 2009 dup\xc4\x83 ce opera\xc8\x9bia de salvare organizat\xc4\x83 de un grup special de Navy SEAL a ucis to\xc8\x9bi bandi\xc8\x9bii r\xc4\x83ma\xc8\x99i pe bordul navei acestora. Unul dintre bandi\xc8\x9bi, care fusese r\xc4\x83nit \xc3\xaen \xc3\xaencercarea anterioar\xc4\x83, dar nereu\xc8\x99it\xc4\x83, de r\xc4\x83pire a navei comerciale MV Maersk Alabama, a sc\xc4\x83pat cu via\xc8\x9b\xc4\x83 \xc3\xaentruc\xc3\xa2t se afla sub \xc3\xaengrijire medical\xc4\x83 la bordul vasului militar american USS Bainbridge (DDG-96) . \xc3\x8en timp ce banditul a fost arestat dup\xc4\x83 opera\xc8\x9bia de salvare, Phillips a fost supus unui examen medical la bordul vasului USS Boxer (LHD-4). Dup\xc4\x83 povestea sa s-a f\xc4\x83cut \xc8\x99i un film, "Captain Phillips" \xc3\xaen 2013._NEWLINE_Phillips, care este un nativ al Winchester, Massachusetts, locuie\xc8\x99te cu so\xc8\x9bia sa \xc8\x99i cei doi copii ai lor \xc3\xaen localitatea Underhill din Vermont. Phillips a terminat cursurile Academiei Maritime Massachusetts, conform Massachusetts Maritime Academy \xc3\xaen 1979, fiind un \xc3\xaencercat navigator cu peste 20 de ani de experien\xc8\x9b\xc4\x83 maritim\xc4\x83._NEWLINE_Motivul pentru care comandantul Phillips s-a predat benevol pira\xc8\x9bilor a fost determinat de preluarea asupra sa a \xc3\xaentregii responsabilit\xc4\x83\xc8\x9bi a posibilei r\xc4\x83scump\xc4\x83r\xc4\x83ri cerute. Astfel echipajul s-a putut salva \xc8\x99i a putut men\xc8\x9bine controlul asupra vasului care a r\xc4\x83mas intact.'